Ø-fest
2026-03-07 19:00 - 2026-03-08 00:59 (Europe/Copenhagen) | Medborgerhuset – Gymnastiksalen, Engvej 5, Havneby, Rømø, 6792, Denmark
Kom og vær med til en underholdende og hyggelig aften lørdag d. 7. marts 2026
Program
18.00: Velkomst, fællessang og spisning
20.00: Tryllekunstner Henning Nielsen – der bl.a. er kendt fra “Danmark har talent” i 2015
20.30: Kaffe og kage
21.00: Fest og hyggeligt samvær
Der vil være hyggeområde med aktiviteter til børnene samt til afslapning for de voksne.
Mad og drikke
Maden leveres af Frankel 5 og består af glaseret skinke, gyros, flødekartofler, ris, små krydrede kartofler, to slags blandede salater, to slags dressing samt brød og smør.
Øl, vand og vin kan købes til rimelige priser.
Priser
Voksne: kr. 150,- | Børn (3-12 år): kr. 75,- | Børn (under 3 år): Gratis
Tilmelding
Tilmelding med navne på samtlige børn og voksne skal ske senest:
søndag d. 1. marts til KimWittrup@hotmail.com, sms eller ring på 29468641.
Tilmelding er bindende. Betaling foregår ved indgangen på selve aftenen, enten kontant (gerne aftalte penge) eller på MobilPay.
Overskuddet fra Ø-festen går til Medborgerhusets arbejdsgruppe, og er med til at dække udgifter til rengøring mv.
Arrangører: Rømø Gastronomisk Klub, Rømø Kunst og Kulturforening, Rømødragtens Venner, Rømø Husholdningsforening, Rømø U.I.F., Rømø Musik samt Rømø Lokalråd.

Musikalsk morgenstund i kirken
2026-04-12 10:30 - 12:30 | Sct. Clemens Kirke, Havnebyvej 152, Rømø, 6792, Denmark
Sankt Clemens Kirke får besøg af Humlekvartetten fra Nordsjælland, hvor et af medlemmerne er Merete Sanderhoff, der er barnebarn af pastor Jørgensen.
Kvartetten synger smukke satser og leder fællessangen, og kirkens organist, Mie Schmidt, medvirker også.
Humlekvartetten består af fire sangglade venner, der har mange års erfaring fra klassiske kammerkor og har et stort repertoire fra tidlig musik til i dag, lige fra barok til swing!
Det koster ikke noget at deltage i denne musikalske morgenstund, og alle er meget velkomne til en god oplevelse, der rundes af med en kop kaffe i våbenhuset for dem, der har tid og lyst.
Venlig hilsen Rømø Menighedsråd

Fællessang
2026-10-08 19:00 - 22:00 | Medborgerhuset – Æ’ Fristej, Engvej 5, Havneby, Rømø, 6792, Denmark
Kom og syng med.
Udo spiller.
Kaffebord kr. 30,-
Tilmeldning senest 1. oktober 2026 til:
Marina 24 64 01 49
Sonja 41 40 55 84
